**Szám:** 1-8/2021.

2. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2021. június 24-i rendes, nyilvános ülésére**

**Tárgy:** Zalaszentgrót Város Önkormányzat képviselő-testülete bizottsági struktúrájának megváltoztatása Zalaszentgrót Város Önkormányzata Képviselő-testületének Szervezeti és Működési Szabályzatáról szóló 25/2014. (XI. 28.) önkormányzati rendelete módosításával és a bizottsági tagok megválasztása

**Tisztelt Képviselő testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. § (1) bekezdése alapján a Képviselő-testület szervezeti és működési szabályzatában határozza meg a bizottsági szervezetét és választja meg annak tagjait.

A Mötv. 58. § (1) bekezdése alapján a bizottság elnökének és tagjainak megbízatása a képviselő-testület általi megválasztásukkal jön létre, amely megbízatás a képviselő-testület megbízatásának időtartamára szól. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani azzal, hogy nem lehet a bizottság elnöke vagy tagja a polgármester. Zalaszentgrót Város Önkormányzat Képviselő-testületének a Szervezeti és Működési Szabályzatról szóló 25/2014. (XI. 28.) önkormányzati rendelete (a továbbiakban: SZMSZ) a 41. § (1) bekezdésében, a polgármester mellett kizárja a bizottsági tagságból az alpolgármestert, a települési nemzetiségi önkormányzat elnökét, valamint a Zalaszentgróti Közös Önkormányzati Hivatal dolgozóit is.

Mindazonáltal a Mötv. 57. § (1) bekezdése alapján nem önkormányzati képviselő tag is választható a bizottság tagjává, akinek jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.

A jelenlegi bizottsági szerkezetet és tagságot a képviselő-testület 2019. november 6-i ülésén 113/2019. (XI. 06.) számú határozatával alakította ki és választotta meg tagjait a következők szerint.

* Gazdasági és Városfejlesztési Bizottság

Elnök: Baranyai Zsolt

Képviselő tagok: Gelencsér István, Veress János

Nem képviselő tagok: Kovács Ágnes, Borsos Zoltán

* Pénzügyi és Ügyrendi Bizottság

Elnök: Balogh Gábor

Képviselő tag: Grebenár Péter

Nem képviselő tag: Szabó Tibor

* Humán Ügyek Bizottsága

Elnök: Ságiné Szabó Beáta

Képviselő tag: Gulyásné Belinszky Ilona

Nem képviselő tag: Bali-Gangl Andrea Ilona,

* Szociális Bizottság

Elnök: Gulyásné Belinszky Ilona

Képviselő tag: Ságiné Szabó Beáta

Nem képviselő tag: Dézsenyiné Németh Noémi

A képviselő-testületben az elmúlt időszakban az alábbi személyi változások történtek:

Grebenár Péter 2020. október 8-ával lemondott képviselői mandátumáról és helyét a választási eredmények alapján 2020. november 3-ával Vargáné Szabó Henrietta töltötte be.

Gulyásné Belinszky Ilona 2021. április 14-ével lemondott képviselői mandátumáról és helyét a választási eredmények alapján 2021. május 4-ével Rádli József Zoltán töltötte be.

A személyi változások ellenére a kihirdetett veszélyhelyzet időszakában sem képviselő-testületi ülés, sem bizottsági ülés megtartására nem került sor, így a személyi változások bizottsági szerkezetben történő módosítása még nem történt meg. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény egyes rendelkezéseinek eltérő alkalmazásáról szóló 307/2021. (VI. 5.) Korm. rendelet 1. §-a értelmében 2021. június 15-től a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésétől eltérően a települési önkormányzat képviselő-testülete, a fővárosi, megyei közgyűlés, illetve ezek bizottsága feladat- és hatáskörét maga gyakorolja.

A bizottsági ülések szervezését minden alkalommal a napirendi pontok száma alapján szervezzük a testületi ülést megelőző hét csütörtöki napjára. Az elmúlt két évben tartott bizottsági ülések adatai a következők:

|  |  |  |  |  |  |  |
| --- | --- | --- | --- | --- | --- | --- |
| Bizottság | 2019. év | | | 2020. év | | |
| Ülések száma | Napirendek száma | Határozatok száma | Ülések száma | Napirendek száma | Határozatok száma |
| Pénzügyi és Ügyrendi Bizottság | 11 | 48 | 50 | 6 | 25 | 34 |
| Gazdasági és Városfejlesztési Bizottság | 10 | 50 | 66 | 7 | 43 | 43 |
| Humán Ügyek Bizottsága | 9 | 29 | 29 | 7 | 12 | 12 |
| Szociális Bizottság | 10 | 21 | 26 | 6 | 10 | 16 |

A gyakorlati tapasztalatok alapján elmondható, hogy a Humán Ügyek Bizottsága és a Szociális bizottság által tárgyalt napirendi pontok száma éves szinten jelentősen alacsonyabb a másik két bizottsághoz képest, míg sok napirendi pont kapcsán mindkét bizottság érintettsége miatt javasolható a két bizottság egyesítése Szociális és Humán Ügyek Bizottság megalakításával.

A bizottságok megüresedett tagjaira az alábbi javaslatot terjesztem elő:

* Pénzügyi és Ügyrendi Bizottságban Grebenár Péter helyére Rádli József önkormányzati képviselőt javaslom.
* Szociális Bizottság és Humán Ügyek Bizottság egyesítésével létrehozott Szociális és Humán Ügyek Bizottságába

*Elnöknek:* Ságiné Szabó Beáta volt Humán Ügyek Bizottság elnökét,

*Új képviselő tagoknak:* Vargáné Szabó Henrietta önkormányzati képviselőt,

Rádli József Zoltán önkormányzati képviselőt,

*Nem képviselő tagoknak:* Bali-Gangl Andrea Ilona volt Humán Ügyek Bizottsága nem képviselő tagját,

Dézsenyiné Németh Noémi volt Szociális Bizottság Ügyek nem képviselő tagját javaslom.

A bizottsági tagok választása során kiemelkedő jelentősége van a személyes érintettség jogi szabályozásának is, amely a Mötv. 49. § (1) és (1a) bekezdésében került rögzítésre az alábbiak szerint:

„A képviselő-testület döntéshozatalából kizárható az, akit vagy akinek a közeli hozzátartozóját az ügy személyesen érinti. Az önkormányzati képviselő köteles bejelenteni a személyes érintettséget. A kizárásról az érintett önkormányzati képviselő kezdeményezésére vagy bármely önkormányzati képviselő javaslatára a képviselő-testület dönt. A kizárt önkormányzati képviselőt a határozatképesség szempontjából jelenlevőnek kell tekinteni.

*Az (1) bekezdésben foglaltakat nem kell alkalmazni, ha a képviselő-testület döntéshozatala saját tagjának választására, kinevezésére, megbízására vagy delegálására irányul.”*

Mindezek alapján a polgármester által bizottsági tagnak jelölt települési képviselő a személyét érintő választásban részt vehet.

Az Mötv. 48. § (3) bekezdése értelmében nem lehet név szerinti szavazást tartani a [bizottság](https://optijus.hu/optijus/lawtext/1-A1100189.TV?tkertip=4&tsearch=bizotts%25c3%25a1g%2A&page_to=-1" \l "ws40) létszáma és összetétele tekintetében.

A bizottsági szerkezet változásához a Szervezeti és Működési Szabályzatról szóló 25/2014. (XI. 28.) önkormányzati rendeletet is módosítani szükséges, amit jelen előterjesztés 1. számú melléklete tartalmaz.

**Előzetes hatásvizsgálat a rendeletekhez:**

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt Képviselő-testületet:

A rendelettervezet jelentősnek ítélt hatásai:

A társadalmi és gazdasági hatásvizsgálat kapcsán megállapítható, hogy a rendelet tervezett módosítása igazodik a központi jogszabályokhoz. Az adminisztratív terhek a rendelet módosítását követően nem változnak. A rendelet módosítása környezeti és egészségi hatással nem jár.

A rendeletalkotás szükségessége, a jogalkotás elmaradásának várható következményei:

A rendelet módosítását Zalaszentgrót Város Önkormányzata Képviselő-testületének bizottsági struktúrájában történő változás, valamint a bizottsági tagok személyében történő módosulás teszi szükségessé, amely nélkül nem működhet törtvényesen a bizottság.

A rendelet alkalmazásához szükséges személyi, szervezeti, tárgyi és pénzügyi feltételek:

Az új szabályok alkalmazásához, végrehajtásához nem szükségesek újabb jelentősebb munkaszervezési intézkedések, a végrehajtáshoz szükséges feltételek személyi, szervezeti, tárgyi feltételek adottak. A pénzügyi feltételek rendelkezésre állnak.

A Pénzügyi és Ügyrendi Bizottság az előterjesztést a 2021. június 22-i ülésén tárgyalja, a határozat szóban kerül ismertetésre.

Kérem a T. Képviselő-testületet, hogy az előterjesztést szíveskedjen megtárgyalni, majd a rendelet módosítását és azt követően az alábbi határozati javaslatot elfogadni.

**Határozati javaslat:**

Zalaszentgrót Város Önkormányzatának Képviselő-testülete a Szervezeti és Működési Szabályzatról szóló 25/2014. (XI. 28.) önkormányzati rendeletében meghatározott Pénzügyi és Ügyrendi Bizottságban Grebenár Péter helyére Rádli József Zoltán önkormányzati képviselőt választja meg.

Zalaszentgrót Város Önkormányzatának Képviselő-testülete a Szervezeti és Működési Szabályzatról szóló 25/2014. (XI. 28.) önkormányzati rendelete módosításáról szóló 15/2021. (VI. 25.) önkormányzati rendeletével a Szociális Bizottság és Humán Ügyek Bizottság egyesítésével létrehozott Szociális és Humán Ügyek Bizottságába

Elnöknek: Ságiné Szabó Beáta volt Humán Ügyek Bizottság elnökét,

Új képviselő tagoknak: Vargáné Szabó Henrietta önkormányzati képviselőt,

Rádli József önkormányzati képviselőt,

Nem képviselő tagoknak: Bali-Gangl Andrea Ilona volt Humán Ügyek Bizottsága nem képviselő tagját,

Dézsenyiné Németh Noémi volt Szociális Bizottság nem képviselő tagját választja meg.

A Képviselő-testület felhatalmazza a jegyzőt a szükséges intézkedések megtételére

**Határidő:** 2021. június 30.

**Felelős:** Dr. Simon Beáta jegyző

**Zalaszentgrót**, 2021. június 21.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |

1. számú melléklet

**Zalaszentgrót Város Önkormányzata Képviselő-testületének 15/2021. (VI. 25.) önkormányzati rendelete**

**a Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdésének a) és d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról a következőket rendeli el:

**1. §**

A Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014. (XI. 28.) önkormányzati rendelete 41. § (3) bekezdése helyébe a következő rendelkezés lép:

„(3) [16] , [17] Az állandó bizottságok a következők:

a) Gazdasági és Városfejlesztési Bizottságban a képviselő-testületi tagok száma 3 fő, nem képviselő-testületi tagok száma 2 fő.

b) Pénzügyi és Ügyrendi Bizottságban a képviselő-testületi tagok száma 2 fő, nem képviselő-testületi tagok száma 1 fő.

c) Szociális és Humán Ügyek Bizottságában a képviselő-testületi tagok száma 3 fő, nem képviselő-testületi tagok száma 2 fő.”

**2. §**

A Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014. (XI. 28.) önkormányzati rendelete 48. § (3) bekezdése helyébe a következő rendelkezés lép:

„(3) A Szociális és Humán Ügyek Bizottságának feladat- és hatáskörei:

a) A képviselő-testülettől átruházott feladat- és hatáskörök:

aa) nevelési-oktatási és közművelődési intézmény szervezeti és működési szabályzatának, valamint nevelési, minőségirányítási programjának, pedagógiai programjának és módosításának jóváhagyása, illetve véleményezése,

ab) egészségügyi intézmény szervezeti és működési szabályzatának, valamint módosításának jóváhagyása.

ac) az átruházott hatáskörét érintően elrendeli a jogtalanul felvett segély visszafizetését, erre indokolt esetben részletfizetést engedélyez, illetve mentesítést ad a segély visszafizetési kötelezettsége alól,

ad) az azonnali elbírálást igénylő rendkívüli élethelyzetekhez kapcsolódó esetek kivételével dönt az eseti segélyezési célú rendkívüli települési támogatásügyekben, a születési támogatásügyek kivételével a gyermekneveléshez kapcsolódó többletkiadások enyhítését szolgáló rendkívüli települési támogatásügyekben, valamint a költségvetésben jóváhagyott keret terhére a hatáskörébe tartozó egyéb ügyekben,

ae) dönt a gyermekétkeztetéséért fizetendő személyi térítési díj csökkentéséről,

af) elbírálja a személyes gondoskodást nyújtó ellátásokért fizetendő személyi térítési díjak csökkentése iránti kérelmeket,

ag) elbírálja a Bursa Hungarica Felsőoktatási Önkormányzati Ösztöndíjrendszer pályázatait.

b) Egyéb feladat- és hatáskörök:

ba) elemzi és figyelemmel kíséri a városban működő nevelési-oktatási és közművelődési intézmények munkáját,

bb) közreműködik a nevelési-oktatási és közművelődési programok, önkormányzati koncepciók kidolgozásában, kapcsolatot tart az e területeken működő helyi civil szervezetekkel,

bc) véleményezi a feladatkörébe tartozó területeken működő intézmények fejlesztési elképzeléseit, javaslatokkal segíti az intézmények munkáját,

bd) képviselő-testületi felhatalmazás alapján vizsgálja a feladatkörében jelentkező lakossági jelzéseket és panaszokat,

be) támogatja és segíti a helytörténeti hagyományok összegyűjtését, a várostörténeti emlékek megóvását, kapcsolatot tart az ilyen feladatokat ellátó intézményekkel és civil szervezetekkel,

bf) elemzi és figyelemmel kíséri a városban működő sportegyesületek munkáját és sportlétesítmények működését,

bg) kapcsolatot tart a sport területén működő társadalmi szervezetekkel, egyesületekkel és baráti körökkel,

bh) közreműködik sportprogramok és sporttal kapcsolatos önkormányzati koncepciók kidolgozásában,

bi) figyelemmel kíséri és véleményezi a városban működő egészségügyi intézmények munkáját,

bj) figyelemmel kíséri az egészségügyi alap- és szakellátásban közreműködő egészségügyi vállalkozások munkáját,

bk) közreműködik egészségügyi programok kidolgozásában.

bl) felméri és folyamatosan vizsgálja a szociális támogatásra szoruló rétegek, korosztályok helyzetét,

bm) közreműködik a szociális koncepciók, tervek kialakításában, javaslatot készít a támogatások rendszerének megváltoztatására, új támogatási formák bevezetésére,

bn) elemzi azokat az okokat, melyek a családok, idősek és gyermekek helyzetét veszélyeztetik,

bo) felkérés alapján közreműködik lakossági bejelentések kivizsgálásában,

bp) javaslatot tesz méltányossági támogatások megítélésére,

bq) kapcsolatot tart a gyermek- és ifjúságvédelem, valamint a szociális gondoskodás területén működő civil szervezetekkel.”

**3. §**

(1) A Zalaszentgrót Város Önkormányzata Képviselő-testületének 25/2014. (XI. 28.) önkormányzati rendelete a Szervezeti és Működési Szabályzatáról szóló Zalaszentgrót Város Önkormányzata Képviselő-testületének 25/2014 (XI. 28.) önkormányzati rendelete 1. függeléke helyébe a 1. melléklet lép.

(2) A Zalaszentgrót Város Önkormányzata Képviselő-testületének 25/2014. (XI. 28.) önkormányzati rendelete a Szervezeti és Működési Szabályzatáról szóló Zalaszentgrót Város Önkormányzata Képviselő-testületének 25/2014 (XI. 28.) önkormányzati rendelete 2. függeléke helyébe a 2. melléklet lép.

**4. §**

Hatályát veszti a Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014. (XI. 28.) önkormányzati rendelete 48. § (4) bekezdése.

**5. §**

Ez a rendelet a kihirdetését követő napon lép hatályba.

*1. melléklet*

„*1. függelék*

Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról 15/2021. (VI. 25.) önkormányzati rendelet 1. melléklete

***Képviselő-testület tagjainak névsora és lakcíme***

1. Baracskai József polgármester Zalaszentgrót, Batthyány L. u. 42.

2. Balogh Gábor Zalaszentgrót, Csáfordi u. 29.

3. Baranyai Zsolt Zalaszentgrót, Béke u. 5.

4. Gelencsér István Zalaszentgrót, Zrínyi u. 6.

5. Rádli József Zoltán Zalaszentgrót, Széchenyi u. 46.

6. Ságiné Szabó Beáta Zalaszentgrót, Zala u. 7.

7. Vargáné Szabó Henrietta Zalaszentgrót, Csáfordi u. 25.

8. Vári Mária Zalaszentgrót, Batthyány L. u. 23.

9. Veress János Zalaszentgrót, Alsóhegy 022637/0002

(1. melléklet\_2021.06.25..docx)

”

*2. melléklet*

„*2. függelék*

Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról 15/2021. (VI. 25.) önkormányzati rendelet 2. melléklete

***A képviselő-testület bizottsági elnökei és tagjai***

**1. Gazdasági és Városfejlesztési Bizottság**

Elnöke: Baranyai Zsolt

Tagjai: Gelencsér István

Veress János

Kovács Ágnes

Borsos Zoltán

**2. Pénzügyi és Ügyrendi Bizottság**

Elnöke: Balogh Gábor

Tagjai: Rádli József Zoltán

Szabó Tibor

**3. Szociális és Humán Ügyek Bizottsága**

Elnöke: Ságiné Szabó Beáta

Tagjai: Vargáné Szabó Henrietta

Rádli József Zoltán

Bali-Gangl Andrea

Dézsenyiné Németh Noémi

(2. melléklet\_2021.06.25..docx)

”

Általános indokolás

**Zalaszentgrót Város Önkormányzata Képviselő-testületének**

**15/2021. (VI. 25.) önkormányzati rendelete**

**a Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról**

A képviselő-testületben személyi változások történtek, amelyek átvezetése indokolt. A képviselő-testületi személyi változások érintik a bizottságokat is, melynek kapcsán a kis létszámú képviselő-testületre figyelemmel indokolt a Szociális Bizottság és a Humán Ügyek Bizottságának egyesítése.

Részletes indokolás

**1. §**

A Szociális Bizottság és a Humán Ügyek Bizottságának egyesítéséről rendelkezik.

**2. §**

A Szociális és Humán Ügyek Bizottság feladat- és hatáskörébe tartozó ügyeket részletezi, közöttük az átruházott feladat- és hatásköröket.

**3. §**

A módosítás az 1. függelék helyett az 1. melléklet, a 2. függelék helyett a 2. melléklet alkalmazásáról rendelkezik.

**4. §**

A Szociális Bizottság feladat- és hatáskörét szabályozó rendelkezés hatályon kívül helyezésről rendelkezik, ami beépítésre került a 48. § (3) bekezdésébe.

**5. §**

A módosító rendelet hatályba lépést szabályozza.