**Szám:** 1-8/2021. 7. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2021. június 24-i rendes, nyilvános ülésére**

**Tárgy:** Döntés a Csányi-Zrínyi Általános Iskola Diákjaiért Alapítvány támogatási kérelméről

**Tisztelt Képviselő-testület!**

Tarsolyné Németh Ildikó, a Csányi-Zrínyi Általános Iskola Diákjaiért Alapítvány (8790 Zalaszentgrót, Kossuth Lajos u. 11.) kuratóriumi elnöke az idei gyermeknap kapcsán megkereséssel fordult Képviselő-testületünk felé, melyben kérvényezte, hogy az Önkormányzat 100.000,- Ft összeggel szíveskedjen támogatni a Deák Ferenc Általános Iskola, Gimnázium és Alapfokú Művészeti Iskolában tanuló gyermekek számára fejlesztő udvari játékok beszerzését.

A kérelem (1. számú melléklett) pozitív elbírálása esetén az alapítvány a következő játékok beszerzését tervezi: tollas készletek, célbadobós játékok, kerti sakk vagy malomjáték, vödrös lépegető, teke készlet.

Tekintettel arra, hogy az alapítványi forrás átadása a Magyarország helyi önkormányzatairól szóló 2011. évi CLXXXIX. törvény 42. §-a alapján a Képviselő-testület át nem ruházható hatáskörébe tartozik, jelen előterjesztés keretében kell döntést hoznunk a támogatási kérelemről.

A magam részéről úgy vélem, hogy a kérelem teljesítése erősítené a gyermekek intézményi kötődését és segítené fejlődésüket, ezért mindenképpen támogatásra javaslom.

A Pénzügyi és Ügyrendi Bizottság az előterjesztést a 2021. június 22-i ülésén tárgyalja, a határozat szóban kerül ismertetésre.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi határozati javaslatot elfogadni.

**Határozati javaslat**

Zalaszentgrót Város Önkormányzatának Képviselő-testülete úgy dönt, hogy a Csányi-Zrínyi Általános Iskola Diákjaiért Alapítvány (8790 Zalaszentgrót, Kossuth Lajos u. 11.) részére 100.000,- Ft, azaz egyszázezer forint összegű támogatást biztosít a Deák Ferenc Általános Iskola, Gimnázium és Alapfokú Művészeti Iskola tanulói részére fejlesztő játékok beszerzése érdekében.

A Képviselő-testület a támogatást az önkormányzat 2021. évi költségvetésének versenyek, ifjúsági feladatok keretének terhére biztosítja.

A Képviselő-testület felkéri a jegyzőt a támogatási szerződés előkészítésére, valamint felhatalmazza a polgármestert annak aláírására.

Határidő: 2021. július 10.

Felelős: Baracskai József polgármester

Dr. Simon Beáta jegyző

**Zalaszentgrót**, 2021. június 21.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző

