**Szám:** 1-8/2021. 10. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2021. június 24-i rendes, nyilvános ülésére**

**Tárgy:** Döntés közétkeztetési pályázat elbírálásáról

**Tisztelt Képviselő-testület!**

Zalaszentgrót Város Önkormányzata Képviselő-testületének feladat- és hatáskörében eljárva a polgármester *– a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel –* a 69/2021. (V.27.) számú határozatban úgy döntött, hogy a Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására nyílt pályázati eljárást folytat le.

A döntést követően 2021.05.28-án a felhívással kapcsolatos tájékoztató megjelent a Szentgróti Hírek újságban, a teljes ajánlattételi dokumentáció pedig megjelent a [www.zalaszentgrot.hu](http://www.zalaszentgrot.hu) weboldalon 2021.06.11 10.00-ás beadási határidővel.

Az ajánlattételi határidőig 1 darab ajánlat érkezett be. A benyújtott ajánlat sértetlen borítékban, azt előírt címzéssel és feliratokkal ellátva, határidőben érkezett be. Az ajánlat bontása során az ajánlatkérő nevét, címét és az ajánlat számszerűsíthető adatait ismertették a „Felolvasólap” szerint:

**1. Ajánlattevő neve:** Vásártér Bt.

**Címe:** 8790 Zalaszentgrót, Templom tér 1.

Az ajánlat tartalmaz egy eredeti és egy elektronikus másolati példányt. Az ajánlati boríték az ajánlatot sértetlen, roncsolás nélküli, összefűzött, aláírt formában tartalmazta.

**Az Ajánlattevő által megajánlott ajánlati ár:**

1. A kollégiumban biztosítandó reggeli ajánlati egységára 210,- Forint
2. A bölcsődei reggeli ajánlati egységára 95,- Forint
3. A bölcsődei tízórai ajánlati egységára 30,- Forint
4. Az óvodai tízórai ajánlati egységára 115,- Forint
5. Az óvoda, bölcsődei ebéd ajánlati egységára 505,- Forint
6. Az óvodai, bölcsődei uzsonna ajánlati egységára 115,- Forint
7. Az iskolai és gyógypedagógiai intézményi tízórai ajánlati egységára 120,- Forint
8. Az iskolai, gyógyp. és szociális ebéd ajánlati egységára 645,- Forint
9. Az iskolai és gyógypedagógiai intézményi uzsonna ajánlati egységára 120,- Forint
10. A kollégiumban biztosítandó vacsora ajánlati egységára 380,- Forint
11. Szünidei gyermekétkeztetés ebéd (5hó-6 éves korig) ajánlati egységár 505,- Forint
12. Szünidei gyermekétkeztetés ebéd (7év-18 év) ajánlati egységár 645,- Forint

2021.06.15-én 14.00-kor összeült a Bíráló Bizottság az ajánlat formai bírálatára. A bírálat során a Bizottság az alábbi észrevételt tette:

„A benyújtott ajánlat esetében „Ajánlattevői nyilatkozat az ajánlattevő bankszámláiról” illetve a „Az államháztartásról szóló 2011. évi CXCV. Törvény (Áht.) 41.§ (6) bekezdésében előírt, valamint a Nemzeti vagyonról szóló 2011. évi CXCVI. törvény (Nvtv.) 3. § (1) bekezdésében foglaltak szerinti átláthatósági nyilatkozat” dokumentumokkal kapcsolatosan hiánypótlásra van szükség. Az ajánlat többi része mindenben megfelel az ajánlati felhívás és a dokumentáció követelményeinek, a hiánypótlás teljesítését követően az értékelési szempontok szerinti értékelése elvégezhető.”

A hiánypótlás 3 munkanapos határidővel 2021.06.16-án kiküldésre került, melyre válasz, 2021.06.17-én, határidőben érkezett. Az ajánlattevő a hiánypótlást megfelelően teljesítette, így a Bíráló Bizottság a tartalmi értékelésére 2021.06.18-án került sor.

A benyújtott ajánlatok értékelési részszempontok szerinti értékelése az alábbi formában zajlott:

|  |  |  |  |  |  |  |
| --- | --- | --- | --- | --- | --- | --- |
|  |  |  | Az ajánlattevő neve:  **Vásártér Bt.** | | Az ajánlattevő neve: | |
|  | Az értékelés | A részszem-pontok |  |  |  |  |
|  | részszempontjai  (adott esetben alszempontjai is) | súlyszámai  (adott esetben az alszempon-tok súly-számai is) | Érté-kelési pont-szám | Értékelési pontszám és  súlyszám  szorzata | Érté-kelési pont-szám | Értékelési pontszám és  súlyszám  szorzata |
|  | 1. Legalacsonyabb ajánlati ár - A gyógypedagógiai intézmény kollégiumában biztosítandó reggeli ajánlati egységára (alszempont) | 2 | 10 | 20 |  |  |
|  | 2. Legalacsonyabb ajánlati ár - A bölcsődei reggeli ajánlati egységára (alszempont) | 2 | 10 | 20 |  |  |
|  | 3. Legalacsonyabb ajánlati ár - A bölcsődei tízórai ajánlati egységára (alszempont) | 2 | 10 | 20 |  |  |
|  | 4. Legalacsonyabb ajánlati ár - Az óvodai tízórai ajánlati egységára (alszempont) | 2 | 10 | 20 |  |  |
|  | 5. Legalacsonyabb ajánlati ár - Az óvodai, bölcsődei ebéd ajánlati egységára (alszempont) | 15 | 10 | 150 |  |  |
|  | 6. Legalacsonyabb ajánlati ár - Az óvodai, bölcsődei uzsonna ajánlati egységára (alszempont) | 2 | 10 | 20 |  |  |
|  | 7. Legalacsonyabb ajánlati ár - Az iskolai és a gyógypedagógiai intézményi tízórai ajánlati egységára (alszempont) | 2 | 10 | 20 |  |  |
|  | 8. Legalacsonyabb ajánlati ár - Az iskolai, a gyógypedagógiai intézményi ebéd, valamint a szociális ebéd ajánlati egységára (alszempont) | 15 | 10 | 150 |  |  |
|  | 9. Legalacsonyabb ajánlati ár - Az iskolai és a gyógypedagógiai intézményi uzsonna ajánlati egységára (alszempont) | 2 | 10 | 20 |  |  |
|  | 10. Legalacsonyabb ajánlati ár - A gyógypedagógiai intézmény kollégiumában biztosítandó vacsora ajánlati egységára (alszempont) | 6 | 10 | 60 |  |  |
|  | 11. Legalacsonyabb ajánlati ár - Szünidei gyermekétkeztetés ebéd ajánlati egységára. (5 hónapos kortól 6 éves korig) (alszempont) | 15 | 10 | 150 |  |  |
|  | 12. Legalacsonyabb ajánlati ár - Szünidei gyermekétkeztetés ebéd ajánlati egységára. (7 éves kortól 18 éves korig) (alszempont) | 15 | 10 | 150 |  |  |
|  | A súlyszámmal szorzott értékelési pontszámok összegei ajánlattevőnként |  |  | **800** |  |  |

A pontozást követőn a Bíráló Bizottság az alábbi javaslatot teszi:

*„A közétkeztetés tárgyában meghirdetett nyílt beszerzési eljárásra határidőben egy ajánlat érkezett be. Az ajánlatot a Vásártér Bt. nyújtotta be. Pályázati anyagával kapcsolatosan 2021. június 15-én hiánypótlás került kiírásra, melyet határidőben, hiánytalanul teljesített. Ezek alapján ajánlata megfelel ajánlattételi felhívásnak, benyújtott ajánlata a legalacsonyabb összegű ajánlat, a fenti táblázat alapján maximum pontszámmal az eljárás eredményeként nyertesnek a Vásártér Bt.-t javaslom kihirdetni.”*

Az új ajánlat az előző évi díjakhoz képest az alábbiak szerint alakul:

|  |  |  |  |
| --- | --- | --- | --- |
| **Megnevezés** | **2020. július 1.-től hatályos összesített bruttó egységár (Ft)** | **Beadott ajánlat alapján 2021. július 1-től hatályos összesített bruttó egységár (Ft)** | **Változás** |
| 1. A gyógypedagógiai intézmény kollégiumában biztosítandó reggeli ajánlati egységára | 200 | 210 | + 5% |
| 2. A bölcsődei reggeli ajánlati egységára | 90 | 95 | + 5% |
| 3.A bölcsődei tízórai ajánlati egységára | 20 | 30 | + 50% |
| 4. Az óvodai tízórai ajánlati egységára | 110 | 115 | +5% |
| 5. Az óvodai, bölcsődei ebéd ajánlati egységára | 480 | 505 | + 5% |
| 6. Az óvodai, bölcsődei uzsonna ajánlati egységára | 110 | 115 | + 5% |
| 7. Az iskolai és a gyógypedagógiai intézményi tízórai ajánlati egységára | 115 | 150 | + 30% |
| 8. Az iskolai, a gyógypedagógiai intézményi ebéd, valamint a szociális ebéd ajánlati egységára | 615 | 645 | + 5 % |
| 9. Az iskolai és a gyógypedagógiai intézményi uzsonna ajánlati egységára | 110 | 120 | + 9% |
| 10. A gyógypedagógiai intézmény kollégiumában biztosítandó vacsora ajánlati egységára | 360 | 380 | + 5% |
| **Szünidei gyermekétkeztetés** | | | |
| 11. Ebéd (5 hónapos kortól 6 éves korig) ajánlati egységára | 430 | 505 | + 17% |
| 12. Ebéd (7 éves kortól 18 éves korig) ajánlati egységára | 565 | 645 | + 14% |

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el

**Határozati javaslat:**

Zalaszentgrót Város Önkormányzatának Képviselő-testülete a Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására kiírt nyílt pályázati eljárást eredményesnek minősíti és a beszerzési eljárás nyertes ajánlattevőjének a Vásártér Bt.-t (8790 Zalaszentgrót, Templom tér 1.) hirdeti ki, akivel a vállalkozási szerződést a beszerzési eljárás feltételei és a benyújtott vállalkozói ajánlat alapján köti meg.

A Képviselő-testület felhatalmazza a Polgármestert a szerződés megkötésére.

**Határidő:** 2021. június 30.

**Felelős:** Dr. Simon Beáta jegyző

**Zalaszentgrót,** 2021. június 21.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző

1.sz. melléklet

