**Szám:** 1-8/2021. 4. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2021. június 24-i rendes, nyilvános ülésére**

**Tárgy:** Döntés önkormányzati ingatlan értékesítéséről

**Tisztelt Képviselő-testület!**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) számú önkormányzati rendeletének VIII. fejezet 41. § b) pont bd) pontja alapján a legfeljebb 3000 m2 területű vagy bruttó 3 millió forint alatti forgalmi értékű kivett zártkerti földterületek pályázati eljárás lefolytatása nélkül is értékesíthetők.

**Dr. Vida Marianna 1054 Budapest, Bajcsy-Zsilinszky út 62. 1/2A.** szám alatti lakos 2021. április 9-én kelt kérelmet nyújtott be Zalaszentgrót Város Önkormányzata felé a **Zalaszentgrót zártkert 21278/1 helyrajzi számú** ingatlan megvásárlására vonatkozóan.

Az ingatlan Zalaszentgrót – Csáford zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. Az ingatlan bejárása megtörtént, amely során megállapítást nyert, hogy a fenti ingatlan földútról megközelíthető, elhanyagolt, spontán fásult.

A Zalaszentgrót, Csáford városrész Tanácsadó Testületi tagjai az ingatlan értékesítési árára 250,- Ft/m2 összegű javaslatot tettek.

Az alábbi táblázat tartalmazza a földterület adatait, valamint az értékesítési árat:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság** | **Művelési ág** | **Nyilvántartási érték (Ft)** | **Ajánlott egységár (Ft/m2)** | **Vételár (Ft)** |
| 21278/1 | 2181 | kivett zártkerti,  művelés alól kivett | 65.000,- | 250,- | 545.250,- |

A Gazdasági és Városfejlesztési Bizottság az előterjesztést a 2021. június 17-i ülésén megtárgyalta, az 2/2021. (VI. 17.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzata Képviselő-testülete úgy dönt, hogy a kizárólagos tulajdonában lévő Zalaszentgrót 21278/1 hrsz.-ú, 2181 m2 nagyságú kivett zártkerti területet 545.250,- Ft vételáron nyilvános pályázati eljárás lefolytatása nélkül értékesíti Dr. Vida Mariann 1054 Budapest, Bajcsy-Zsilinszky út 62. 1/2A. szám alatti lakos részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződés megkötésére.

A Képviselő-testület felkéri a jegyzőt, hogy a fenti ingatlan értékesítésével kapcsolatos feladatokat szíveskedjen elvégezni.

**Határidő:** 2021. július 31.

**Felelős:** Baracskai József polgármester

Dr. Simon Beáta jegyző

Zalaszentgrót, 2021. június 21.

***Baracskai József***

polgármester

A határozatai javaslat a törvényességi

követelményeknek megfelel.

***Dr. Simon Beáta***

jegyző